CELEX: 62021CN0788
Language: hr
Date: 2021-12-17 00:00:00
Title: Predmet C-788/21: Zahtjev za prethodnu odluku koji je 17. prosinca 2021. uputio Retten i Esbjerg (Danska) – Skatteministeriet Departementet/Global Gravity ApS

7.3.2022   
            
            
               HR
            
            
               Službeni list Europske unije
            
            
               C 109/17
            
         
      Zahtjev za prethodnu odluku koji je 17. prosinca 2021. uputio Retten i Esbjerg (Danska) – Skatteministeriet Departementet/Global Gravity ApS
      (Predmet C-788/21)
      (2022/C 109/24)
      Jezik postupka: danski
      
         Sud koji je uputio zahtjev
      
      Retten i Esbjerg
      
         Stranke glavnog postupka
      
      
         Tužitelj: Skatteministeriet Departementet
      
         Tuženik: Global Gravity ApS
      
         Prethodna pitanja
      
      
                  1.
               
               Koje kriterije treba primijeniti kako bi se utvrdilo predstavlja li neki proizvod kontejner u smislu tarifnog podbroja 8609 00 90 00 kombinirane nomenklature Zajedničke carinske tarife, kako je izložena u Prilogu I. Uredbi Komisije (EU) br. 1001/2013 (1) оd 4. listopada 2013. o izmjenama Priloga I. Uredbi Vijeća (EEZ) br. 2658/87 (2) o tarifnoj i statističkoj nomenklaturi i o Zajedničkoj carinskoj tarifi, uključujući:
                              a)
                           
                           
                              mogu li ti kriteriji, svaki za sebe, dovesti do razvrstavanja proizvoda kao kontejnera;
                           
                        
                              b)
                           
                           
                              treba li te kriterije sveobuhvatno ocijeniti kako bi se utvrdilo treba li proizvod razvrstati kao kontejner, tako da ispunjenje nekoliko kriterija – ali ne svih – opravdava razvrstavanje proizvoda kao kontejnera;
                              ili
                           
                        
                              c)
                           
                           
                              svi ti kriteriji moraju biti kumulativno ispunjeni da bi se proizvod moglo razvrstati kao kontejner?
                           
                        
            
                  2.
               
               
                  Treba li pojam ‚kontejner’ u smislu tarifnog podbroja 8609 00 90 00 kombinirane nomenklature Zajedničke carinske tarife, kako je izložena u Prilogu I. Uredbi Komisije (EU) br. 1001/2013 оd 4. listopada 2013. o izmjenama Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi, tumačiti na način da obuhvaća proizvod koji predstavlja sustav za prijevoz cijevi, a sastoji se od nekoliko aluminijskih profila za dizanje, dvaju čeličnih stupova po profilu za dizanje i dvaju čeličnih vijaka M20 po profilu za dizanje namijenjenih pričvršćivanju tih profila. Cijevi se polažu na vrh profila za dizanje. Dodaje se novi profil za dizanje te se na taj profil potom polažu cijevi i tako sve dok se ne zapakira željena količina cijevi. Sustav uvijek završava s profilom za dizanje. Nakon što se cijevi smjeste u profile za dizanje, na stupove za dizanje pričvršćuju se čelični lanci kroz obruče koji se nalaze na svakom od četiriju kuteva tih stupova te je proizvod spreman za utovar dizalicom ili viljuškarom ako će prijevoz biti kopneni.
               
            
         (1)  Provedbena uredba Komisije (EU) br. 1001/2013 оd 4. listopada 2013. o izmjenama Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL 2013., L 290, str. 1.).
      
         (2)  SL 1987., L 256, str. 1.